Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: A helyi önkormányzatokról szóló 1990. évi LXV. törvény
Paragraph Index: 825

A helyi önkormányzatokról szóló 1990. évi LXV. törvény alapján a helyi önkormányzati jogok a településen választójoggal rendelkező választópolgárok közösségét illetik meg. A választópolgárok az önkormányzáshoz való közösségi jogaikat a testületbe választott képviselőik útján gyakorolják. A képviselő-testület és polgármester tevékenységével kapcsolatos beadványaink nagy része a közérdekű adatok fejezetben található. E részben az általános, állásfoglalást igénylő ügyek kaptak helyet. Több beadványban kifogásolták a képviselő-testület, a polgármester személyes adatok kezelésével kapcsolatos eljárását, indokolatlan adatkérését. A képviselő-testület hatáskörébe tartozik — többek között — a fegyelmi eljárások lefolytatása. Egy panaszos sérelmezte, hogy férje fegyelmi tárgyalása során az ő személyes adatait tartalmazó iratok is megismerhetővé váltak. A polgármester megkeresésünket követően azt a tájékoztatást adta, hogy a fegyelmi ügyet zárt tárgyaláson tárgyalták meg, a képviselőket pedig iratbetekintési jog illeti meg. (41/A/1997) Több önkormányzati tisztségviselő kért állásfoglalást, hogy mely körben továbbíthatók a fenntartói jogokat gyakorló képviselő-testület tagjai részére az intézmények személyzeti-munkaügyi adatai. A képviselők teljes körű kimutatást kértek, ami az indítványozók szerint adatvédelmi szempontból aggályos. A közoktatásról szóló

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes